recursal/SuperWikiNEXT-32B huggingface dataset:
Ајда Матон Ida MattonАјда Матон
**Ајда Елизабет Матон** (1863–1940), била шведска вајарка.

Биографија
----------

Матон е родена на 24 февруари 1863 година во Јевле. Студирала на Кралскиот технолошки институт во Стокхолм. Потоа отпатувала во Париз за да го продолжи своето образование. Таму таа присуствувала на Академијата Колароси и Академијата Јулијан.

Во 1888 година таа правела изложби во парискиот салон. Таа продолжила да ги носи своите дела на изложби во Европа; во 1896 година во Салонот на Француските уметници во Париз, во 1987 година на Уметничката изложба во Стокхолм, во 1900 година на Експозицијата Универзела и во 1901 година на Уметничката изложба во Гефле.

Таа исто така ги изложувала своите дела во Палатата на ликовните уметности на светската колумбиска изложба во 1893 година во Чикаго, Илиноис.

Во 1914 година, со избувнувањето на Првата светска војна, Матон се вратила во Шведска. Таа се повторно тргнала накај Париз по војната, а потоа се вратила дома во Јевле во 1932 година.

Матон починала на 7 јули 1940 година во Јевле. Нејзиниот извајан портрет на жена е во колекцијата на Националниот музеј во Стокхолм.

Галерија
--------

* Извајаниот портрет на жена, 1891 година*Извајаниот портрет на жена*, 1891 година

Наводи
------

1. ↑  Gustafsson, Ronnie. „Ida Matton". *Stämplar och Signaturer*. Посетено на 27 August 2018.
2. ↑  „Matton, Ida (1863 - 1940)". *KulturNav*. Посетено на 27 August 2018.
3. ↑  „A Portrait Sculpted by Ida Matton | Nationalmuseum". *Nationalmuseum*. 27 August 2018. Архивирано од изворникот на 2019-03-25. Посетено на 27 August 2018.
4. ↑  Nichols, K. L. „Women's Art at the World's Columbian Fair & Exposition, Chicago 1893". Посетено на 27 August 2018.
**Потрошувач** — секое физичко или правно лице кое купува производи или користи услуги за непосредна сопствена потрошувачка за цело кои се надвор од неговата трговска активност, бизнис или професија.

Во економски контекст, потрошувачот се одликува со способност да избира помеѓу понудените конкурентни стоки и услуги. Во однос на микроекономија, тој е определен како физичко лице кое надвор од рамките на својата трговија, дејност и професија, склучува договор со даден доставувач.

Во правен контекст, потрошувач е личност, заштитен со закон за заштита на потрошувачите, која прифаќа понуди кои ги задоволуваат неговите лични потреби, без комерцијална цел.

Поврзано
--------

* Потрошувачка
* Потрошуваштво

Наводи
------

1. ↑  Член 4 став 1 од Закон за заштита на потрошувачите (Службен весник на Република Македонија бр. 38/2004, 77/2007, 203/2008, 24/2011 и 164/2013)
2. ↑  Cross, Robert G. (1997). *Revenue management: hard-core tactics for market domination*. Broadway Books. стр. 66–71. ISBN 978-0-553-06734-7.
3. ↑  Krohn, Lauren (1995). *Consumer protection and the law: a dictionary*. ABC-CLIO. ISBN 978-0-87436-749-2.

Надворешни врски
----------------

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85031491
* GND: 4062632-5
* BNF: cb119500942 (податоци)
* HDS: 016474
* NDL: 00572062
* NKC: ph125967
* BNE: XX4659808

 |

 |
| 
Поврзано |
| --- |
| * Настани во 8 година
* Државни водачи по година
 |

Ова е **список на државни водачи, премиери, и други водачи**  во **8** година. 
Ова е **список на државни водачи** во 8 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија и Океанија
---------------------
**Претпоставено невин** (англиски: *Presumed Innocent*) е американски филм од 1990 година, во режија на Алан Пакула. Главните улоги ги играат: Харисон Форд, Грета Скаки, Брајан Денехи, Раул Хулија, Пол Винфилд, Бони Беделија итн.

Содржина
--------

Младата обвинителка Каролин Полемус (ја игра Скаки) е брутално убиена во нејзиниот стан, а врз основа на неколку цврсти докази, за убиството е обвинет заменикот на јавниот обвинител Расти Сабич (го игра Форд), кој бил нејзин љубовник. Започнува судскиот процес против него, а тој го ангажира адвокатот Стерн (го игра Хулија), со кого во минатото имале чести соочувања во судските процеси. Во текот на судењето станува јасно дека сите докази се против Сабич, а тој се сомнева дека некој го наместил. Пресвртот настапува кога Сабич и неговиот адвокатот пронаоѓаат докази дека судијата (го глуми Винфилд) кој го води процесот во минатото бил корумпиран, со помош токму на Полемус и на јавниот обвинител Рејмонд Хорган (го игра Денехи), кој му е претпоставен на Сабич. Кога ги посочуваат доказите, судијата се исплашува од можните последици и го прекинува судењето, прогласувајќи го Сабич за невин. Така, правдата победува, но сосема случајно, во својот дом, Сабич ја пронаоѓа секирата со која е убиена Полемус. Тогаш, неговата сопруга Барбара (ја глуми Беделија) признава дека, дознавајќи за врската меѓу нејзиниот сопруг и Полемус, таа го извршила убиството и дека ги наместила сите докази, со цел нејзиниот сопруг да биде обвинет за убиството.

Наводи
------

1. ↑  IMBd, Presumed Innocent (1990) (пристапено на 10.2.2017)
Сонцето е природен извор на енергија на Земјата.
**Сончевата енергија** е сончева светлина и топлина од сонцето што се собира преку голем број технологии кои постојано се развиваат како што се сончево греење, фотоволтици, сончевата топлинска енергија, сончевата архитектура, електрана од стопена сол и вештачката фотосинтеза.

Тоа е важен извор на обновлива енергија и неговите технологии се широко карактеризирани или како пасивно сончево или активно сончево во зависност од тоа како тие ја доловуваат и дистрибуираат сончевата енергија или го претвораат во сончева сила. Активни сончеви техники вклучуваат употреба на фотоволтични системи, концентрирана сончева сила и сончево водено загревање на водата за искористување на енергијата. Пасивните сончеви техники вклучуваат ориентација на зграда до Сонцето, избор на материјали со поволна топлинска маса или дисперсија на светлина и дизајнирање простори кои природно циркулираат воздух.

Големата магнитуда на достапна сончева енергија го прави многу привлечен извор на електрична енергија. Програмата за развој на Обединетите нации во својата Светска проценка на енергијата од 2000 година најде дека годишниот потенцијал на сончевата енергија е 1,575-49,837 ексоџули (EJ). Ова е неколкупати поголемо од вкупната светска потрошувачка на енергија, што во 2012 година изнесуваше 559,8 ексоџули (ЕЈ).

Во 2011 година, Меѓународната агенција за енергетика рече дека "развојот на достапните, неисцрпни и чисти технологии за сончева енергија ќе има огромни долгорочни придобивки. Ќе ја зголеми енергетската сигурност на земјите преку потпирање на домородно, неисцрпно и главно увозно независен ресурс, подобрување на изржливоста, намалување на загадувањето, намалување на трошоците за ублажување на глобалното затоплување и одржување на цените на фосилните горива пониски од поинаку. Овие предности се глобални. Затоа, дополнителните трошоци за стимулациите за рано поставување треба да се сметаат за учени инвестиции, тие мора да бидат мудро потрошени и треба да бидат широко споделени ".

Наводи
------

1. 1 2  „Solar Energy Perspectives: Executive Summary" (PDF). International Energy Agency. 2011. Архивирано од изворникот (PDF) на 3 December 2011.
2. ↑  „Energy". *rsc.org*.
3. ↑  „2014 Key World Energy Statistics" (PDF). *iea.org*. IEA. 2014. стр. 6, 24, 28. Архивирано од изворникот (PDF) на 5 May 2015.
4. ↑  „Energy and the challenge of sustainability" (PDF). *United Nations Development Programme and World Energy Council*. September 2000. Архивирано од изворникот (PDF) на 2020-11-12. Посетено на 17 January 2017.

Надворешни врски
----------------

* Обновлива енергија: сончева енергија на Curlie (англиски)
* Сончева енергија Архивирано на 19 октомври 2010 г. – *Life magazine*
* Американска сончева фарма, карта Архивирано на 4 март 2016 г.

|  |  |
| --- | --- |
| Stub icon | *Оваа статија од областа на физиката е никулец. Можете да помогнете со тоа што ќе ја проширите.** п
* р
* у
 |
**Петар Икономов** (роден на 10 април 1915

 година во Скопје - починал во  2004
 година во Скопје) — македонски биолог.

Животопис
---------

Петар Икономов основно и средно образование завршил во Скопје. Дипломирал биологија на ПМФ во Софија (1942). Бил директор на Природонаучниот музеј на Македонија (1945–1958). Во 1946 г. бил избран за наставник на Групата за биологија на Филозофскиот факултет. До 1952 г. учествувал во наставата како предавач. Докторската дисертација ја одбранил во 1959 г. Доцент бил до 1960 г. вонреден професор до 1965 и потоа редовен професор. Заминал во пензија во 1981 г. Се занимавал со проучувањето на систематиката, екологија, распространувањето и зоогеографската припадност на Епхемероптера и Плецоптера во Македонија. Публикувал повеќе од 45 научни труда.

Наводи
------

1. ↑  Ристовски, Блаже, уред. (2009). „*Икономов*". *Македонска енциклопедија*. , книга I (А-Љ). Скопје: МАНУ. стр. 596. Text "series
" ignored (help)
| 
Поврзано |
| --- |
| * Настани во 16 година
* Државни водачи по година
 |

Ова е **список на државни водачи, премиери, и други водачи**  во **16** година. 
Ова е **список на државни водачи** во 16 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.

Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.

Европа
------

Азија
-----

Африка
------

Јужна Америка
-------------

Северна Америка
---------------

Австралија со Океанија
----------------------
Ова е календарот за *престапна година која започнува во сабота*.

Овој календар е валиден за годините: 1916, 1944, 1972, 2000, 2028, 2056, 2084.

---

```
       Јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
                1  2        1  2  3  4  5  6           1  2  3  4  5
 3  4  5  6  7  8  9     7  8  9 10 11 12 13     6  7  8  9 10 11 12
10 11 12 13 14 15 16    14 15 16 17 18 19 20    13 14 15 16 17 18 19
17 18 19 20 21 22 23    21 22 23 24 25 26 27    20 21 22 23 24 25 26
24 25 26 27 28 29 30    28 29                   27 28 29 30 31
31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
                1  2     1  2  3  4  5  6  7              1  2  3  4
 3  4  5  6  7  8  9     8  9 10 11 12 13 14     5  6  7  8  9 10 11
10 11 12 13 14 15 16    15 16 17 18 19 20 21    12 13 14 15 16 17 18
17 18 19 20 21 22 23    22 23 24 25 26 27 28    19 20 21 22 23 24 25
24 25 26 27 28 29 30    29 30 31                26 27 28 29 30
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
                1  2        1  2  3  4  5  6                 1  2  3
 3  4  5  6  7  8  9     7  8  9 10 11 12 13     4  5  6  7  8  9 10
10 11 12 13 14 15 16    14 15 16 17 18 19 20    11 12 13 14 15 16 17
17 18 19 20 21 22 23    21 22 23 24 25 26 27    18 19 20 21 22 23 24
24 25 26 27 28 29 30    28 29 30 31             25 26 27 28 29 30
31
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1           1  2  3  4  5                 1  2  3
 2  3  4  5  6  7  8     6  7  8  9 10 11 12     4  5  6  7  8  9 10
 9 10 11 12 13 14 15    13 14 15 16 17 18 19    11 12 13 14 15 16 17
16 17 18 19 20 21 22    20 21 22 23 24 25 26    18 19 20 21 22 23 24
23 24 25 26 27 28 29    27 28 29 30             25 26 27 28 29 30 31
30 31
```

Поврзано
--------

* Претходна година
* Следна година
* Целогодишни календари
Петар Лавров
**Петар Лаврович Лавров** (на руски: *Пётр Ла́врович Лавро́в*; алиас: *Миртов*; 14 јуни 1823

 - 6 февруари 1900

) - бил рускиот социолог, филозоф и публицист. Идеолог на револуционерното народништво во Русија. Приврзаник на субјективно-идеалистичкиот метод во социологијата.

Животопис
---------

По потекло Лавров е дворјанин. Добил образование во артилериското училиште во Санкт Петербург. Во 1860 година активно учествувал во литературните и јавни дејности и во студентското движење. Станува близок пријател со Николај Чернишевски. Член е на организацијата *"Земја и волја"* од 1862 година, а потоа и на партијата *"Народна волја"*. По атентатот на Дмитриј Каракозов бил уапсен и испратен во прогонство. Таму тој го пишува најпознатото свое дело *"Историски писма"* (1868-69).

Во 1870 година со помош на Герман Лопатин избегал во Париз. Учествува во Париската комуна од 1871 година. Потоа заминал во Лондон, каде се запознава со Карл Маркс и Фридрих Енгелс. Од 1873 до 1877 година е уредник на списанието „Напред".

Умира на 6 февруари 1900 година во Париз, каде е и погребан.

Наводи
------

1. ↑  „Исторические письма". Архивирано од изворникот на 2008-12-27. Посетено на 2012-02-08.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 33364298
* LCCN: n83007026
* ISNI: 0000 0001 1489 8171
* GND: 11877901X
* SUDOC: 111900239
* BNF: cb12847148m (податоци)
* BIBSYS: 90108093
* HDS: 028374
* MusicBrainz: 4083fb34-80f3-4252-89fc-c6120b8c21f6
* NDL: 00860871
* NKC: skuk0000770
* CiNii: DA03077861

 |

 |
|  |
| --- |
| Elle est retrouvée !
Quoi ? l'éternité.
C'est la mer mêlée
Au soleil.
\_\_\_\_\_\_\_\_\_\_\_\_\_\_\_\_\_\_\_\_\_\_\_
*Ја нашле, ви зборев!*
*- Кого? - Вечност, неа!*
*Тоа е ширно море*
*под зраци што се леат.* |
| *Délires* (*Бладања*)
препев: Влада Урошевиќ |

**Престој во Пеколот** (француски: *Une Saison en Enfer*) е книга на Артур Рембо напишана веројатно во периодот од април до август 1873 година, или уште поверојатно само комплетирана во овој период. Тој ја пишувал книгата во Рош, Ардените. Ова е единственото дело што е објавено од страна на самиот Рембо. Книгата извршила длабоко влијание врз многу подоцнежни писатели и уметници, а особено дејствувала како духовен предвесник на надреалистите.

Според одредени интерпретации и рецензии, првите посети на Рембо во Лондон кон крајот на 1872 година и самиот почеток на 1873 ќе го претворат младиот поет од редовен консумент на апсинт во незаситен пушач на опиум, премин што може и да го објасни контрастот меѓу халуционогениот видокруг на второто поглавје од *Престојот во Пеколот* познато како "*Mauvais Sang*" ("*Валкана крв*") и дури и најфантастичните стихови на претходното творештво на Рембо. Третото поглавје е наречено "*Nuit de l'Enfer*" ("*Пеколна вечер*") и претставува еден вид на овоземна, прочистена визија. Двата дела на четвртото поглавје (*Vierge Folle* - *Лудата девица* и *Alchimie du Verbe* - *Алхемија на Зборот* и двете поместени под заедничкото име *Délires* - *Бладања*) овој рафиниран стих го маскираат во вид на лична исповед. Бавно, но сигурно, останатите стихови го отсликуваат повредениот Рембо - деветнаесетгодишното момче што размислува за својата иднина; кратката воведна песна која најчесто се именува според својот почетен стих *Jadis, si je me souviens bien...* (*Еднаш, ако сеќавањето ме служи добро...*) веројатно е плод на оваа доцна сензибилност пројавена кај Рембо.

| Артур Рембо |
| --- |
| **Дела:** *Poésies* • *Le bateau ivre* • *Les illuminations* • *Une Saison en Enfer* • *Писма* |
| **Луѓе:** Шарл Бодлер • Жорж Изамбар • Жермен Нуво • Пол Верлен |
| **Друго:** Симболизам • Надреализам • *проколнати поети* • *L'Enfant Terrible* • *Épater la bourgeoisie* • Рембо и модерната култура |

Надворешни врски
----------------

* (француски) Целосен текст на книгата.
* (француски) Врски кон неколку оригинални манускрипти. Архивирано на 27 септември 2011 г.
* (француски)(англиски) „*Престој во Пеколот*".

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* BNF: cb11970626n (податоци)

 |

 |
Во Александровите походи на исток учествувала и пајонската лесна коњаница предводена од Аристон. Притоа, Александар и неговата војска насекаде биле пречекувани како ослободители од страна на покорените народи под персиска власт. По заземањето на градот Тир (или Сидон) во 332 година п.н.е. и Газа, бил отворен патот кон Египет. Притоа, градовите во Феникија, Палестина и Египет без борба ги отворале своите врати и го прогласувале Александар за свој владетел. Како вешт политичар, во Египет тој го посетил храмот на богот на Сонцето Амон Ра, ги придобил свештениците угнетувани од персиската власт, па тие го прогласиле за син на нивниот врховен бог и фараон.

Неговиот војсководач Парменион му предлагал на Александар да ги прекрати натамошните воени походи, но тој бил цврсто решен конечно да ја уништи големата персиска држава. На патот кон Вавилон, кај Гавгамела во 331 година п.н.е. дошло до нова, уште покрвава битка со персиската војска, при што повторно ја разбил петпати побројната персиска војска. Персискиот цар се обидел да се спаси со бегство, но бил убиен.
Ова е календарот за *престапна година која започнува во понеделник*.

Овој календар е валиден за годините: 1912, 1940, 1968, 1996, 2024, 2052, 2080.

---

```
       Јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
 1  2  3  4  5  6  7              1  2  3  4                 1  2  3
 8  9 10 11 12 13 14     5  6  7  8  9 10 11     4  5  6  7  8  9 10
15 16 17 18 19 20 21    12 13 14 15 16 17 18    11 12 13 14 15 16 17
22 23 24 25 26 27 28    19 20 21 22 23 24 25    18 19 20 21 22 23 24
29 30 31                26 27 28 29             25 26 27 28 29 30 31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
 1  2  3  4  5  6  7           1  2  3  4  5                    1  2
 8  9 10 11 12 13 14     6  7  8  9 10 11 12     3  4  5  6  7  8  9
15 16 17 18 19 20 21    13 14 15 16 17 18 19    10 11 12 13 14 15 16
22 23 24 25 26 27 28    20 21 22 23 24 25 26    17 18 19 20 21 22 23
29 30                   27 28 29 30 31          24 25 26 27 28 29 30
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
 1  2  3  4  5  6  7              1  2  3  4                       1
 8  9 10 11 12 13 14     5  6  7  8  9 10 11     2  3  4  5  6  7  8
15 16 17 18 19 20 21    12 13 14 15 16 17 18     9 10 11 12 13 14 15
22 23 24 25 26 27 28    19 20 21 22 23 24 25    16 17 18 19 20 21 22
29 30 31                26 27 28 29 30 31       23 24 25 26 27 28 29
                                                30
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
    1  2  3  4  5  6                 1  2  3                       1
 7  8  9 10 11 12 13     4  5  6  7  8  9 10     2  3  4  5  6  7  8
14 15 16 17 18 19 20    11 12 13 14 15 16 17     9 10 11 12 13 14 15
21 22 23 24 25 26 27    18 19 20 21 22 23 24    16 17 18 19 20 21 22
28 29 30 31             25 26 27 28 29 30       23 24 25 26 27 28 29
                                                30 31
```

Поврзано
--------

* Претходна година
* Следна година
* Целогодишни календари
**Сент Џорџ Бастер** (англиски: *Saint George Basseterre*) е една од 14-те парохии на Свети Кристофер и Невис. Оваа парохија е втора најголема во државата веднаш зад Сент Џејмс Винвард. Во рамките на федерацијата оваа парохија е најнаселена, во која живее една третина од населението на државата. Во рамките на оваа парохија се наоѓа главниот град на Свети Кристофер и Невис - Бастер. Дополнително на тоа, оваа парохија има најдолг брег од сите во државата.

Географија
----------

Вкупната површина на парохијата изнесува 28 метри квардатни и во рамките на оваа територија има разновидни земјишни облици што ја прави географски најразновидна парохија. Северните предели на Сент Џорџ Бастер се дел од долината Бастер, еден од најплодните региони на државата. Рамните површини се користат за земјоделство, а главниот град се наоѓа на крајбрежјето. Централните и јужните предели на парохијата се Југоисточниот полуостров. Овој полуостров има значително поразлична клима. Тој е составен од еродирани брда, ниска вегетација и бели песочни плажи. Најголемата бара, Големата солена бара, има вкупна површина од 7.8 км2. На околу една милја од брегот се наоѓа островот Буби, кој всушност се наоѓа на пола пат до островот Невис. Овој мал остров Буби, официјално, не е под управа ни на Сент Џорџ Батсер ниту на соседната Сент Џејмс Винвард.

Населени места
--------------

Во парохијата се наоѓа главниот град на државата - Бастер. Градот се наоѓа во заливот Бастер, но градот сепак се протега и во соседната парохија Сент Питер Бастер. Останатите населени места во оваа парохија делуваат фактички како подградија на Бастер. Двете официјално назначени населени места како села се Брд Рок и Фригат Беј.

Пристаништа
-----------

Во оваа парохија се наоѓаат двете пристаништа на Свети Кристофер: *Порт Занте* и *Дип Ватер Харбор*.

Поврзано
--------

* Свети Кристофер
* Парохии во Свети Кристофер и Невис

Надворешни врски
----------------

|  |  |
| --- | --- |
| Ризница | „Сент Џорџ Бастер" на Ризницата ? |

* Туристички водич за Сент Џорџ Бастер Архивирано на 18 јуни 2019 г. (англиски)

Координати: 17°17′30″N 62°41′30″W﻿ / ﻿17.29167° СГШ; 62.69167° ЗГД﻿ / 17.29167; -62.69167
**Саронски Залив** (грчки: *Σαρωνικός κόλπος*) — залив во Грција помеѓу полуостровите Атика и Арголида, отворен кон Егејското Море. Ја определува источната страна на Коринтската Провлака, која ја пресекува со Коринтскиот Канал. Саронските Острови во островот одиграле клучна улога во историјата на Грција, при што кај најголемиот Саламина се одиграла значајната поморска битка во Грчко-персиските војни. Северниот крај е зафатен од Мегарскиот Залив.

Главниот град Атина лежи близу северниот брег на Саронскиот Залив.

Потекло на името
----------------

Заливот е наречен по митскиот крал Сарон кој се удавил во Псифејското Езеро. Саронскиот Залив бил низа од шест влеза во подземниот свет, секој од нив под стража на подземен непријател во облик на крадец или разбојник.

Историја
--------

Во заливот се одиграла значајната Битката кај Саламина, недалеку на запад од денешен Пиреј. Во оваа поморска битка кај островот Саламина атињаните извојувале победа над персискиот крал Ксеркс, обезбедувајќи го местото на Атина како лулка на старогрчката и европската цивилизација.

Тука се наоѓало древното пристаниште Кенхреи.

Географија
----------

Заливот ги опфаќа островите Егина, Саламина и Порос, заедно со помалите острови Патроклос и Флевес. Пристанишниот град Пиреј (пристаништето на Атина) е сместено на североисточниот раб на заливот. На североисток се наоѓал и поранешниот меѓународен аеродром „Елиникон".

По голем дел од брегот се протегаат плажи, и тоа Порос до Епидаур, од Галатаки до Кинета и од Мегара до Елевсина и од Пиреј до Анавис. Градското подрачје на Атина го обиколува северниот и источниот брег.

Помали заливи во Саронскиот залив се Фалерн и Елевсинскиот Залив на север, Кехрискиот Залив на северозапад и Софичкиот Залив на исток.

На југозапад е вулканот Метана, заедно со Кромионија кај Коринтската Превлака, Егина и Порос. Топлата сулфурна вода на ова подрачје избива на површината и е искористена за топли бањи. Последниот забележан избув е на подводен вулкан северно од Метана, кој се случил во XVII век.

Заливот има рафинерии околу неговиот северен дел: источно од Коринт и западно од Агии Теодори, Елевсина, Аспропиргос, Скарамангас и Керацини. Тука се произведува најголемиот дел од нафтените производи во Грција, од кои највеќето се извезуваат. Водите на заливот се доста прометни поради стопанските пловила до рафинериите, Пиреј и каналот.

Во тие предели преовладуваат раседните линии, особено во северозападниот дел.

Широк поглед на Саронскиот Залив од островот Порос.

Поврзано
--------

* Саронски Острови
* Коринтски Залив

Наводи
------

1. ↑  „The Underworld in Greek Mythology". *Greek Legends and Myths* (англиски). Посетено на 2019-06-18.

Надворешни врски
----------------

* Саронски Залив на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 242985574
* LCCN: sh87000201
* NKC: ge1118630

 |

 |
**Поп Арсови** е истакнат преродбеничи род од Богомила. Тие биле едно од водечките семејства во Богомила и Азотсо постојана служба на народот. По иницијатива на ова семејство, во 1868 година во Богомила било отворено 4 годишно основно училиште, во кое се предавало на македонски народен јазик. Споменатото училиште било изградено со заеднички пари на сите селани во висина од 10 000 гроша. Во семејството на попот Илија и презвитерата Ѕуна Поп Арсови во 1868 година се родил Петар Поп Арсов (филолог, македонски револуционер, основоположник на Македонската револуционерна организација, долгогодишен член на ЦК, задграничен претставник на организацијата, автор на Првиот устав на Внатрешната организација и автор на познатата публикација Стамболовштината во Македонија и нејзините претставници, идеолог, книжевник, публицист, борец за национално, културно и духовно издигање на македонскиот народ. Поборник за македонската самобитност. Борец за воспоставување на самостојна независна држава Македонија, за изградување на независна Македонска црква и образование и македонскиот литературен јазик и правопис ).

Неговиот брат, Андреја Поп Арсов бил истакнат борец против српската пропаганда во Азот. Андреја во 1907 година бил принуден од србоманите да ја напушти Богомила и да замине за учител во Ореше. Тој ја предводел борбата против српската пропаганда во Азот сè до 1918 година кога бил убиен од Србите. Според искажувањата на Стамен Поп Арсов, гробот на поп Илија се наоѓа покрај олтарот во црквата во Богомила без никаков натпис .

Македонскиот политичар Петар Поп Арсов е правнук Петар Поп Арсов. Тој е пратеник во Собранието и член на ЦК на ВМРО-ДПМНЕ. Потомците на овој род денес живееат во Куманово

Извори
------

1. 1 2  Ванчо Ѓорѓиев, Петар Поп Арсов. Прилог кон проучувањето на македонското националноослободително движење, Скопје, 1997
2. ↑  ПРАВНУЦИТЕ НА ИСТОРИСКОТО ВМРО НОВИ МОМЦИ ВО ВМРО-ДПМНЕ[*мртва врска*]
**Арсе Трифунов Лулески** (1913 во Издеглавје, Охридско — 21 октомври 1944 во Зајас, Кичевско) македонски партизан, учесник во НОБ.

Животопис
---------

Арсе Трифунов Лулески е роден во селото Издеглавје. Се занимавал со земјоделие. Активист е во движењето од 1943 година. Од формирањето на партизанскиот одред Славеј, се најдува во неговите редови. Со губењето на слободната територија во декември 1943 година се повлекува сè до 7 август 1944 година, кога повторно стапува во Шестата македонска бригада. Загинува кај селото Зајас во борба против балистите, на 21 октомври 1944 година.

Наводи
------

1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Република Српска Краина** — самопрогласена, меѓународно непризнаена српска република, која постоела помеѓу 1991 и 1995 година на територијата на Хрватска. Според неофицијални проценки, во 1993 г. РСК имала 435.595 жители и зафаќала површина од 17.028 км2, што е околу 30% од територијата на СР Хрватска.

Главен град на РСК бил Книн (12.000), а останати поголеми градови биле Вуковар (33.000) и Петриња (19.000). Најголемиот дел од популацијата го сочинувале Срби (91%), потоа Хрвати (7%) и други (2%).

РСК неофицијално се граничела со Хрватска, СР Југославија, Босна и Херцеговина и Унгарија.

Најголемиот дел на Република Српска Краина бил преземен од вооружените сили на Хрватска со операциите "Блесок" (Западна Славонија) и "Бура" (Северна Далмација, Лика, Кордун и Банија), во мај и август 1995 г. По извршувањето на овие операции биле протерани околу 350.000 етнички Срби.

Претседатели
------------

* Милан Бабиќ 1991 - 1992
* Миле Паспаљ 1992 (привремено)
* Горан Хаџиќ 1992 - 1994
* Милан Мартиќ 1994 - 1995

Премиери
--------

* Милан Бабиќ 1991
* Душан Вјештица 1991 - 1992
* Ристо Матковиќ 1992 (привремено)
* Здравко Зечевиќ 1992 - 1993
* Ѓорѓе Бјеговиќ 1993 - 1994
* Борислав Микелиќ 1994 - 1995
* Милан Бабиќ 1995

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 246270455
* GND: 4447597-4
* NKC: ge826537

 |

 |
Хидројаловиштето
**Саса** — хидројаловиште или јаловиштен простор од четири јаловишта во склоп на рудникот „Саса".

Намена
------

Јаловишниот простор е сместен по течението на Каменичка Река и служи за одлагање на јаловината настаната со одвојувањето на оловото и цинкот при преработката на рудата во рудникот „Саса". Просторот е долг 1,5 км, широк 200 м и висок од 40-60 м.

Загадување
----------

Во септември 2020 година, од јаловиштата истекол јаловиштен материјал којшто се излеал во коритото на Каменичка Река поради што рудникот бил казнет со парична казна од 50.000 евра и бил задолжен да го исчисти речното корито.

Галерија
--------

* Каменичка Река кај хидројаловиштетоКаменичка Река кај хидројаловиштето
* Браната над хидројаловиштетоБраната над хидројаловиштето

Поврзано
--------

* Рудник „Саса"
* Каменичка Река

Наводи
------

1. ↑  „Студија за оценка на влијание врз животната средина на проект: „Изградба на хидројаловиште бр. 4 на рудник „Саса" - Македонска Каменица"" (PDF). Скопје: Рудник „Саса". 2016. стр. 2. Посетено на 3 февруари 2021.
2. ↑  „Студија за геодиверзитетот и геонаследството на Република Македонија и другите компоненти на природата (биолошка и пределска разновидност)" (PDF). Скопје: Министерство за животна средина и просторно планирање. 2016. стр. 214. Посетено на 2 февруари 2021.
3. ↑  „Казна за Рудникот САСА – ќе плати 65 илјади евра поради истекувањето јаловина". *Макфакс*. 25 септември 2020.

Координати: 42°06′15″N 22°31′54″E﻿ / ﻿42.10417° СГШ; 22.53167° ИГД﻿ / 42.10417; 22.53167
**Сепа** е новела од македонската писателка Рената Тренеска, објавена во 1996 година во издание на „Матица македонска".

Технички податоци
-----------------

Книгата е објавена во рамките на библиотеката „Современа проза". Ликовно-графичкото уредување е дело на Нико П. Този, јазичната редакција и коректурата ги извршил Дејан Павлески, компјутерската обработка ја извршила фирмата „ТЕ-ЈАН" од Скопје, а книгата била испечатена во печатницата „Де & Јо" од Скопје. Книгата има 81 страница, со димензии од 20 сантиметри. Таа е каталогизирана во Народната и универзитетска библиотека „Климент Охридски", Скопје и ја носи меѓународната ознака ISBN 9989-48-068-0.

Содржина
--------

Новелата има 10 глави, а дејството се одвива во Охрид, во 2016 година.

Наводи
------

1. ↑  Рената Тренеска, *Сепа*, Матица македонска, Скопје, 1996.
2. ↑  Рената Тренеска, *Сепа*, Матица македонска, Скопје, 1996.
| Скијачко трчање наЗимските олимписки игри 2010 |
| --- |
| 10 km |   | мажи |   |   |
| 15 km |   |   |   | жени |
| Потера |   | мажи |   | жени |
| Масовен старт |   | мажи |   | жени |
| Штафета |   | мажи |   | жени |
| Спринт |   | мажи |   | жени |
| Тимски спринт |   | мажи |   | жени |
| Квалификации |

Натпреварите во дисциплината **спринт** во скијачко трчање во машка конкуренција на Зимските олимписки игри 2010 се одржаа на 17 февруари во Вислер. Со почеток во 10:15 по месно време (UTC-8) ќе се одржат квалификациите, а во 12:30 четвртфиналните, полуфиналните и финалната трка. На натпреварите ќе учествуваат 62 натпреварувачи од 25 земји.

Залтниот медал го освои Никита Криуков од Русија.

Освојувачи на медали
--------------------

|  |  |  |
| --- | --- | --- |
| **Злато** | **Сребро** | **Бронза** |
| Русија Никита Криуков | Русија Александар Панжински | Норвешка Петер Нортуг |

Надворешни врски
----------------

* Скијачко трчање на официјалното мрежно место на игрите (англиски) (француски)
**Арпино** (ита. *Arpino*) — град (општина) во покраината Фрозиноне во регионот Лацио во средна Италија.

Историја
--------

Стариот град датира најмалку од VII век п.н.е. Бил поврзан со Волските и Самнитите. Потоа бил заземен од Римјаните, а во 305 п.н.е. станал „граѓанство без право на глас". Градот се стекнал со право на глас во 188 п.н.е.а во 90 п.н.е. му бил доделен статус на *муниципиум* (самоуправен град). Римското име на градот било ***Арпинум***. Познат е како родно место на Гај Мариј и Цицерон.

  


|  |  |
| --- | --- |
| Stub icon | *Оваа статија место во Италија е никулец. Можете да помогнете со тоа што ќе ја проширите.** п
* р
* у
 |
Трофеј на Снежната кралица 2019, прво возење, 5 јануари 2019
**Сљеме** — скијалиште на северните падини на планината Медведница, во близина на хрватскиот главен град Загреб. Ски-центарот се состои од 4 (четири) километри патеки, 3 (три) жичници и систем за вештачки снег и осветлување за ноќно скијање. Самото скијалиште-центар се спушта од 1032 метри високиот врв Медведница, Сљеме. Сљеме е еден од најголемите скијачки центри во Хрватска, а во близина на скијалиштето се наоѓаат хотелот „Томиславов дом" и станбената куќа „Снежна кралица". Секоја зима, на Сљеме се одржува Светскиот скијачки куп на Снежната кралица.

Скијачки патеки и жичници
-------------------------

Скијалиштето Сљеме се состои од 5 (пет) скијачки патеки и 3 (три) жичници. Поставено е осветлување за ноќно скијање на две патеки (Црвен спуст и Бијела ливада).

| Име на песната | Висинска разлика | Должина | Изискателност |
| --- | --- | --- | --- |
| Црвен спуст | 300 м | 975 м | тешка |
| Бел спуст | 150 м | 1.110 м | лесна |
| Зелен спуст | 110 м | 480 м | умерена |
| Бела ливада | 80 м | 390 м | лесна |
| Син спуст | 210 м | 1.090 м | умерена |
| Вкупна должина: |  |  | 4.045 м |

| Име на жичницата | Долна станица | Горна станица | Должина | Капацитет |
| --- | --- | --- | --- | --- |
| Тросед | 730 m | 1.030 m | 870 м | 1.700 лица / ч |
| Бела влечница | 940 m | 1.024 m | 340 м | 800 лица / ч |
| Зелена влечница | 899 m | 1.004 m | 400 м | 800 лица / ч |

Дневно и ноќно скијање
----------------------

За време на скијачката сезона на Сљеме е можно да се скија од 9 до 16 часот секој ден. Ноќно скијање е можно во вторник и четврток од 19 до 22 часот на патеките Црвен спуст и Бијела ливада.

Наводи
------

* Stranice skijališta Sljeme
**Петар Богоевски** ( 1912
 во Старо Село (Тетовско) — 30 април 1944

 во Беловиште (Тетовско)) — македонски партизан, борец за слобода на Македонија и учесник во НОВ.

Животопис
---------

Завршил основно училиште, а подоцна се вработил во рудникот Радуша, каде партиската организација го запознала со целите на НОВ. Од 1942 година веке бил вклучен во народноослободителното движење. Тесно соработувал со партиската организација во Вратничко. Организирано дејствувал во своето село, кое станало партизанска тврдина. Бил член на народносолободителниот одбор. Како таков се грижел за материјално и друго помагање на Шарпланинскиот одред. Во април 1944 година бил провален од еден селски предавник. Потоа заедно со неколку други соселани, бил стрелан од бугарскиот фашистички окупатор.

Поврзано
--------

Стрелани во втората провала (април, 1944 година) од страна на бугарската полиција биле ѝ:

* Трипун Димитровски
* Среќко Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
* Коце Трпчевски

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 33. На `|first=` му недостасува `|last=` (help)
**Сините Хаваи** (англиски: *Blue Hawaii*) - американски филм од 1961 година, во режија на Норман Таурог, според сценариото на Алан Вајс и Хал Кантер. Главните улоги ги играат: Елвис Пресли, Џоан Блекмен и Анџела Лансбери. Филмот, прв од трите што Елвис Пресли ги снимил на Хаваите, ја освоил наградата на здружението на американските сценаристи за најдобро напишан мјузикл.

Содржина
--------

По отслужувањето на воениот рок, Чед Гејтс (го игра Пресли) се враќа на Хаваите, каде им се придружува на другарите и на девојката Мејли (ја игра Блекмен). Тој има обрска да ја следи семејната традиција и да се вработи во претпријатие за овошје, но Чад не мисли така. Затоа, тој ја прифаќа работата на туристички водич во агенцијата на неговата девојка...

Наводи
------

1. 1 2  „HRT (пристапено на 5.11.2017)". Архивирано од изворникот на 2017-11-14. Посетено на 2017-11-16.
Синиот мост
Синиот мост околу 1905 година
**Синиот мост** (англиски:Blue bridge ) е историски мост во Амстердам , Холандија преку реката Амстел. Тој ја поврзува областа на Рембрандплеин со областа Ватерлоплеин, и лежи на југ до станбениот комплекс Стопера .

Мостот го должи своето име на дрвниот "син мост" кој бил таму од околу 1600 година, но повеќе не постои и кој бил насликан во карактеристичното сино на холандското знаме. Мостот задржал името по 1883 година, кога било заменето со распон на нов мост, кој е инспириран од архитектурата на неколку мостови над Сена во Париз .

Камениот мост има три отвори за бродови и е богато украсен. Основите се формираат како лакови на бродовите и на врвни столбови со лист-мотиви, маски и конечно Империјалистичката кралска круна на Австрија, исто така е присутна на грбот на градот. Исто така, столбовите на фенерите имаат украсни украси и самите фенери повторно се во облик на круни. Мостот носи пат кој исто така се користи од страна на трамваите .

Во културата
------------

Насловот на AF Th. Контроверзниот роман на *Де де Шлаг ом де Блаулбруг,* ван дер Хајден , се однесува на овој мост.

Надворешни врски
----------------

|  |  |
| --- | --- |
|  | „Синиот мост" на Ризницата ? |

* Austria Info
* Imperial Treasury Museum
* Just Vienna
* Visiting Vienna

Координати: 48°12′24″N 16°21′56″E﻿ / ﻿48.20667° СГШ; 16.36556° ИГД﻿ / 48.20667; 16.36556
**Атласката мечка** (*Ursus arctos crowtheri*) позната и под името **Берберска мечка** е подвид на кафеавата мечка, но сепак понегогаш се смета како различен вид. Оваа е едниствената мечка која живеела во Африка. Мечката можела да се сретна на планината Атлас и во околните региони, од Мароко до Либија. Денес се смета дека оваа мечка е изумрен вид. Илјадници мечки од овој подвид биле ловени поради спорт, но и употребувани за казнување криминалци за време на ширењето на римската империја во Северна Африка. 

Некои научници сметаат дека животното сѐ уште е присутно во источна Африка и дека е изворот на криптидот познат како „нанди мечка". Сепак овие тврдења се исклучени од биогеографијата. 

Според описи од 18ти и 19 век, овие мечки биле помали од обичните кафеави мечки, но со посплескана муцка и крзно кое било со скоро црна боја.

Кралот на Мароко поседувал вакви мечки, и подарил една во 1830 на зоолошката градина во Марсеј. Оваа мечка е последната мечка која била проучувана од научниците. Последната единка се смета дека била убиена од ловци во 1870-тите на планината Тетуан во северно Мароко.

Наводи
------

* Hamdinea, Watik; Thévenotb, Michel; Michaux, Jacques (1998). „Histoire récente de l'ours brun au Maghreb". *Comptes Rendus de l'Académie des Sciences* (француски). **321** (7): 565–570. doi:10.1016/S0764-4469(98)80458-7.CS1-одржување: повеќе имиња: список на автори (link)

|  |  |  |  |
| --- | --- | --- | --- |
| 

| * п
* р
* у
Подвидови на кафеава мечка |
| --- |
|  |
| 
евроазиска кафеава мечка  •  гризли  •  кодијак  •  сириска кафеава мечка  •  сибирска кафеава мечка  •  хималајска сина мечка  •  гобиска мечка  •  Бергманова мечка  •  усуриска кафеава мечка  •  камчатска кафеава мечка  •  атласка мечка  •   •  мексиканско гризли  •  апенинска кафеава мечка  • хималајска црвена мечка  •  амурска кафеава мечка |

 |
**Без засолниште** е американски филм, во режија на Кевин Костнер. Главните улоги ги толкуваат: Кевин Костнер, Роберт Дувал, Анет Бенинг и Диего Луна.

Содржина
--------

Во еден град владее богат фармер, чии платеници брутално претепуваат едно младо момче. Шерифот е корумпиран е под влијание на локалниот моќник. Во градот пристигнуваат двајца патувачки сточари, на кои шерифот им се заканува дека ќе ги затвори. Нив ги прима сестрата на градскиот лекар, која се грижи за ранетото момче, но истовремено се вљубува во едниот од сточарите. Тие двајца ги убиваат локалниот моќник, шерифот и неговите платеници, а сточарот одлучува да остане со сестрата на лекарот.

Наводи
------

1. ↑  *Антена*, број 844, 29.8.2014, стр. 26.
**Алтан** — турска златна монета, најпрвин кована во Истанбул, во времето на Мехмед II Освојувачот (1478 г.). Во Македонија се ковала во Сер, во време на султанот Бајазит II во 1481 г. 

По освојувањето на Египет и султанот Селим I Јавуз ковал златна монета (1517г.), позната под името ешреф. Подоцна златници ковале и други турски султани, во различни ковници низ царството. За време на владеењето на Сулејман Законодавецот и на Селим II, се ковале златници во Кратово. Паралелно со турските, во оптек биле и туѓи златници, особено венецијанските.

Наводи
------

1. ↑  *Македонски историски речник*. Скопје: ИНИ. 2000. стр. 24. ISBN 9989-624-46-1. На `|first=` му недостасува `|last=` (help)
**„Атлас на ветровите"** (српски: *Атлас ветрова*) — расказ на српскиот писател Милорад Павиќ. Првобитно, расказот е објавен во 1979 година, како дел од збирката „Руски 'рт".

Содржина
--------

На почетокот од расказот, авторот наведува дека низ историјата има примери на големи грешки кај морепловците, како што биле случаите на Јасон и Колумбо кои го погрешиле својот пат, но не ја признавале грешката и продолжиле понатаму. Потоа, тој наведува дека во родната куќа имале посебна книга, позната како „Атлас на ветровите" која била еден вид прирачник за ветровите кои дуваат на Балканскиот Полуостров. Една зима, работејќи на некој ракопис, авторот забележал дека сите книги од неговата работна соба, вклучувајќи го и атласот, наеднаш летнале на небото. Пролетта, книгите се вратиле назад, но тој случајно открил дека некои реченици во неговите дела биле променети. Таа појава траела подолго време и постепено, речениците во неговите книги биле целосно изменети, иако насловите останале исти. По некое време се промениле и насловите, а најпосле, тој забележал дека се променило и името на авторот при што новото име биле Милорад Павиќ.

Наводи
------

1. ↑  Milorad Pavić, *Ruski hrt i nove priče*. Beograd: Književne novine, 1986, стр. 67-75.
**Петер Аг** (30 јануари 1982) е унгарски политичар и член на националното собрание на Унгарија од 2006 година. Тој бил претседател на *Фиделитас*, младинска организација на Фидес, од 2009 до 2015 година.

Животопис
---------

Роден е во Сомбатеј во 1982 година. Тој бил студент на Факултетот за уметности на Католичкиот универзитет Пазмањ Петер. Тој, исто така, присуствувал на политички аналитички постдипломски курс на *Политичко училиште Сазадвег*.

Тој е член на локалната власт на Сомбатеј од 2002 година. Таму е и член на Комитетот за млади и образование и Комитетот за културни и граѓански односи. Тој го претставува својот град (кој е седиште на округот Ваш) во *Младинскиот комитет на граѓанското здружение Градови*. Член на Фиделита од 1998 година. Тој е водач на групата на Сомбатеј. Бил избран за претседател на изборниот одбор на округот Ваш. Од 2003 година станал заменик-водач на *Младинската организација* на неговата партија. Се придружил на Фидес во 1999 година и член на окружниот одбор на неговата партија од 2000 година. Тој бил делегиран во Националниот одбор на Фидес - Унгарската граѓанска унија од Фиделитас. Учествувал во бројни активности за разубавување на градот и активности на непрофитни организации.

Тој бил избран за пратеник од националната список на изборите во 2006 година. Од 2006 година бил член на Комитетот за млади, социјални и семејни прашања. Тој бил избран за претседател на Фиделитас во 2009 година, наследувајќи го Петер Сијарто. Тој повторно станал член на парламентот во 2010 година од регионалната список на Ваш. Тој бил избран за пратеник за Шарвар во 2014 и 2018 година. Тој е вклучен во Комитетот за одбрана и за спроведување на законот.

Личен живот
-----------

Тој е оженет. Неговата сопруга е Агота Аг-Тот. Имаат син, Бенедек Петар.

Наводи
------

1. ↑   ÁGH PÉTER - FIDESZ - 2015-ÖS VAGYONNYILATKOZAT - 26 јануари 2016 Архивирано на 10 ноември 2017 г.

Надворешни врски
----------------

* Биографија на Петер Аг на унгарски.
Приближувачките временски фронтови често се видливи од земја, но не се секогаш толку добро дефинирани како ова.
**Атмосферските фронтови** настануваат при судир на две воздушни маси со различна температура и со различна густина. Фронтовите се видливи онаму каде што ја допираат почвата, но истите се протегаат и во височина, односно до тропопаузата (граница помеѓу тропосферата и стратосферата).

Фронтовите се широки најчесто од 100 до 200 км. и се образуваат по должина на рабовите на воздушната маса. Тие имаат одреден наклон, така што фронталниот систем, кој го опфаќа топлиот и студениот фронт со топол воздух помеѓу нив, има форма на чинија со нееднакви страни. Топлиот фронт има наклон од 0.5' до 1' а студениот околу 2'. Студениот се движи со просечна брзина од 35 км на час, додека топлиот со просечна брзина од 24 км на час.

Во студениот фронт ладниот воздух се вовлекува под топлиот воздух и брзо го издига во висина по должината на линиите на фронтот. Во фронтовите се создаваат силни струи (под струење на топлината во метеорологијата се подразбира вертикално движење на воздухот или водата, предизвикано од разликата во температурата) кои создаваат буроносни облаци и предизвикуваат обилни врнежи.

Во топлиот фронт топлиот воздух се дига постепено над студениот. Паралелно со ова, влагата во воздухот се конденнзира (поради присуството на топол и студен воздух) и се издигнува, на тој начин создавајќи облаци и предизвикува на врнежи, чиј вид зависи од брзината со која воздухот се издига во височина. Бидејќи студениот фронт се движи побрзо тој на крајот целосно ќе го издигне топлиот воздух во височина и ќе го издигне од почвата. Тоа во метеорологијата се вика оклузија на воздухот. Таа може да биде топла или студена оклузија во зависност од брзината густината и количеството студен односно толол воздух кој учествува во фронтовата активност.